Haversi

Haversi oli küla Läänemaal, ajalooliselt Riguldi mõisa alal. Küla jääb tänapäeval Riguldi küla alale. Kihelkondlikult kuulus küla Noarootsi kihelkonda. Küla kaotati 1977, mil see liideti Riguldi külaga. (vaadatud 28.01.2019)

1798 on esimest korda mainitud nime Hafreswed. Küla eestikeelne nimi on mugandus küla rootsikeelsest nimest Haversved. Viimane on moodustatud sõnadest havre (kaer), mis liitsõnades võib esineda kujul haver, ja sved (alemaa). Algselt on tegu olnud viljelusnimega. Paljud sved-lõpulised kohanimed viitavad viljeletud alepõllundusele. Mõned neist muutusid hiljem talunimedeks, Haversi kujunes aga külanimeks.Eesti kohanimede leksikon

Viited

Kategooria:Lääne maakonna endised külad
Kategooria:Noarootsi kihelkond